DA Den Europæiske Unions Tidende C 140/29

Offentliggørelse af en ansøgning om ændring i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

2013/C 140/13

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012.

ANSØGNING OM ÆNDRING

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (1)

ANSØGNING OM ÆNDRING I HENHOLD TIL ARTIKEL 9

»HUILE ESSENTIELLE DE LAVANDE DE HAUTE-PROVENCE«/»ESSENCE DE LAVANDE DE HAUTE-PROVENCE«

EF-Nr.: FR-PDO-0217-0141-20.10.2011

BGB ( ) BOB ( X )

1. Afsnit i varespecifikationen, som berøres af ændringen

— ☒ Produktets betegnelse — ☒ Varebeskrivelse — ☒ Geografisk område —  Bevis for oprindelse — ☒ Produktionsmetode — ☒ Tilknytning — ☒ Mærkning — ☒ Krav i nationale bestemmelser — ☒ Andet (henvisninger vedrørende kontaktoplysninger for den ansøgende sammenslutning og kontrolorganerne)

2. Type ændring(er):

—  Ændring af enhedsdokumentet eller resuméark — ☒ Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort —  Ændring af en varespecifikation, hvor der ikke kræves ændring af det offentliggjorte enhedsdokument [artikel 9, stk. 3, i forordning (EF) nr. 510/2006] —  Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er):

3.1. Produktets betegnelse

I henhold til punktet »betegnelse« i den foregående varespecifikation er betegnelsen »Huile essentielle de lavande de Haute-Provence«/»Essence de lavande de Haute-Provence«.

3.2. Varebeskrivelse

Beskrivelsen af produktet suppleres med bestemmelser fastsat i de nationale tekster, som definerede den kontrollerede oprindelsesbetegnelse »Huile essentielle de lavande de Haute-Provence«, og særlig de analytiske egenskaber vedrørende denne betegnelse.

Endvidere ønsker sammenslutningen at ændre fire analytiske parametre, da den i årenes løb har bemærket en udvikling i disse analytiske parametre på grund af den globale opvarmning. Klimaændringerne bevirker en ændring af blomsters kemiske sammensætning som følge af varmere og mere tørre somre, men ligeledes som følge af forekomsten af en cikade, som forårsager, at nogle plantedele hurtigt visner ned. Sammenslutningen foreslår følgende ændring for de fire kriterier:

— for 3-oktanon øges intervallet fra: »0,7 til 2« til »0,5 til 2«

— for α-terpineol fra: < 0,5 til α terpineol ≤ 0,7

— for forholdet mellem cis-ß-ocimen og trans-ß-ocimen fra: »1,2 til 2,7« til »1,05 til 2,7«

— for forholdet mellem trans-ß-ocimen og 3-oktanon fra: »1,4 til 7« til »1,4 til 9.«

Beskrivelsen af produktet affattes således:

»(…) »Huile essentielle de lavande de Haute-Provence«/»Essence de lavande de Haute-Provence« skal være i overensstemmelse med følgende analytiske kendetegn:

Syretal: < 1,0

1,8-cineol: 0,2 til 1,0

Cis-ß-ocimen: 3,0 til 9,0

Trans-ß-ocimen: 2,2 til 4,9

3-oktanon: 0,5 til 2,0

Kamfer: < 0,5

Linalool: < 36

Terpin-1-en-4-ol: 2,5 til 5,5

Lavandulylacetat: > 2,5

Lavandulol: > 0,5

α-terpineol: ≤ 0,7

Forholdet mellem cis-ß-ocimen og trans-ß-ocimen: 1,05 til 2,7

Forholdet mellem trans-ß-ocimen og 3-oktanon: 1,4 til 9

Forholdet mellem linalool + linalylacetat og lavandulol + lavandulylacetat: 12 til 18.

I høstår præget af særlige klimaforhold kan der indrømmes undtagelser fra de ovennævnte kriterier ved beslutning fra direktøren for det nationale institut for oprindelse og kvalitet (INAO) efter udtalelse fra sammenslutningen. Disse undtagelser må ikke overstige følgende værdier:

Syretal: < 1,2

1,8-cineol: 0,1 til 1,5

Cis-ß-ocimen: 2,5 til 10

Trans-ß-ocimen: 1,5 til 6

3-oktanon: 0,3 til 2,0

Kamfer: < 0,55

Linalool: < 38

Terpin-1-en-4-ol: 1,5 til 6

Lavandulylacetat: > 2

Lavandulol: > 0,4

α-terpineol: < 0,8

Forholdet mellem cis-ß-ocimen og trans-ß-ocimen: 0,9 til 2,7

Forholdet mellem trans-ß-ocimen og 3-oktanon: 1,4 til 10

Forholdet mellem linalool + linalylacetat og lavandulol + lavandulylacetat: 10 til 20.«

3.3. Afgrænsning af det geografiske område

De etaper, der skal finde sted inden for betegnelsens geografiske område, præciseres: Lavendlerne skal høstes og destilleres i det geografiske område for betegnelsen.

Listen over de kommuner, som udgør det geografiske område for betegnelsen, og som er anført i dekretet om godkendelse af den kontrollerede oprindelsesbetegnelse »Huile essentielle de lavande de Haute-Provence«, er medtaget af klarheds- og præcisionshensyn.

Der kan indrømmes følgende undtagelse:

»Den nationale fødevarekomité under det nationale institut for oprindelsesbetegnelser (INAO) kan bevilge undtagelser fra minimumshøjdegrænsen på 800 m over havet efter udtalelse fra et ekspertudvalg, som komitéen udpeger til dette formål. Disse undtagelser må ikke vedrøre marker beliggende i en højde på mindre end 600 m over havet.«

3.4. Produktionsmetode

Der tilføjes en præcisering vedrørende produktionsmetoden, idet planter udelukkende må formeres ved såning. Denne bestemmelse er fastsat i dekretet om godkendelse af den kontrollerede oprindelsesbetegnelse »Huile essentielle de lavande de Haute-Provence«.

3.5. Tilknytning til det geografiske område

Denne del er omformuleret for at fremhæve kendetegnene ved det geografiske område, kendetegnene ved produktet og tilknytningen til det geografiske område. Dette afsnit er tilføjet i henhold til bestemmelserne i Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer.

3.6. Henvisninger vedrørende kontrolorganer og ansøgende sammenslutning

Kontaktoplysningerne for de officielle kontrolorganer og sammenslutningen er blevet opdateret.

3.7. Mærkning

Bestemmelserne om mærkningen ændres for at indføre en forpligtelse til at bruge EU’s BOB-logo.

3.8. Nationale krav

I overensstemmelse med den nationale reform af kontrolordningen suppleres varespecifikationen med en tabel over de vigtigste kontrolpunkter, og hvordan de skal evalueres.

ENHEDSDOKUMENT

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (2)

»HUILE ESSENTIELLE DE LAVANDE DE HAUTE-PROVENCE«/»ESSENCE DE LAVANDE DE HAUTE-PROVENCE«

EF-Nr.: FR-PDO-0217-0141-20.10.2011

BGB ( ) BOB ( X )

1. Betegnelse

»Huile essentielle de lavande de Haute-Provence«/»Essence de lavande de Haute-Provence«

2. Medlemsstat eller tredjeland

Frankrig

3. Beskrivelse af landbrugsproduktet eller fødevaren

3.1. Produkttype

Kategori 3.2. Æteriske olier

3.2. Beskrivelse af produktet med betegnelsen i punkt 1

»Huile essentielle de lavande de Haute-Provence«/»Essence de lavande de Haute-Provence« er en væske, der fremstilles ved at destillere blomstertoppen fra Lavandula angustifolia P. Miller med vanddamp. Beplantningerne skal udgøre en bestand af planter af lokal oprindelse, som udelukkende formeres ved såning. Beplantninger af kloner, beplantninger fra vegetativ formering og beplantninger fra såning af kloner er ikke omfattet heraf. »Huile essentielle de lavande de Haute-Provence« er et produkt, der oftest er et halvfabrikat, og som primært anvendes til parfumer samt til farmaceutiske formål og til aromaterapi. »Huile essentielle de lavande de Haute-Provence«/»Essence de lavande de Haute-Provence« skal være i overensstemmelse med følgende analytiske kendetegn, som måles ved hjælp af kromatografi:

Syretal: < 1,0

1,8-cineol: 0,2 til 1,0

Cis-ß-ocimen: 3,0 til 9,0

Trans-ß-ocimen: 2,2 til 4,9

3-oktanon: 0,5 til 2,0

Kamfer: < 0,5

Linalool: < 36

Terpin-1-en-4-ol: 2,5 til 5,5

Lavandulylacetat: > 2,5

Lavandulol: > 0,5

α-terpineol: < 0,7

Forholdet mellem cis-ß-ocimen og trans-ß-ocimen: 1,05 til 2,7

Forholdet mellem trans-ß-ocimen og 3-oktanon: 1,4 til 9

Forholdet mellem linalool + linalylacetat og lavandulol + lavandulylacetat: 12 til 18.

I høstår præget af særlige klimaforhold kan der indrømmes undtagelser fra de ovennævnte kriterier ved beslutning fra direktøren for det nationale institut for oprindelse og kvalitet (INAO) efter udtalelse fra sammenslutningen. Disse undtagelser må ikke overstige følgende værdier:

Syretal: < 1,2

1,8-cineol: 0,1 til 1,5

Cis-ß-ocimen: 2,5 til 10

Trans-ß-ocimen: 1,5 til 6

3-oktanon: 0,3 til 2,0

Kamfer: < 0,55

Linalool: < 38

Terpin-1-en-4-ol: 1,5 til 6

Lavandulylacetat: > 2

Lavandulol: > 0,4

α-terpineol: < 0,8

Forholdet mellem cis-ß-ocimen og trans-ß-ocimen: 0,9 til 2,7

Forholdet mellem trans-ß-ocimen og 3-oktanon: 1,4 til 10

Forholdet mellem linalool + linalylacetat og lavandulol + lavandulylacetat: 10 til 20.

3.3. Råvarer (kun for forarbejdede produkter)

—

3.4. Foder (kun for produkter af animalsk oprindelse)

—

3.5. Specifikke etaper af produktionen, som skal finde sted i det afgrænsede geografiske område

Lavendlerne dyrkes og destilleres i det geografiske område.

3.6. Særlige regler vedrørende udskæring, rivning eller emballering osv.

—

3.7. Specifikke mærkningsregler

Oprindelsesbetegnelsens navn og Den Europæiske Unions BOB-symbol skal være anført tydeligt på al emballage, der markedsføres under oprindelsesbetegnelsen »Huile essentielle de lavande de Haute-Provence«/»Essence de lavande de Haute-Provence«.

4. Præcis afgrænsning af det geografiske område

Det geografiske område for »Huile essentielle de lavande de Haute-Provence«/»Essence de lavande de Haute-Provence« dækker følgende fire departementers område: Alpes-de-Haute-Provence, Hautes-Alpes, Drôme og Vaucluse. Det består af 283 kommuner. De kriterier, der er anvendt til at afgrænse dette geografiske område, omfatter både de elementer i det fysiske miljø, der svarer til lavendels vækstbetingelser, og de menneskelige faktorer, der er forbundet med fremstillingen af »Huile essentielle de lavande de Haute-Provence«/»Essence de lavande de Haute-Provence«.

Det geografiske produktionsområde er begrænset:

a) til følgende kommuner: Departementet Alpes de Haute-Provence Allons, Angles, Annot, Archail, Aubignosc, Authon, Banon, Barles, Barrême, Bayons, Beaujeu, Bellafaire, Beynes, Blégiers, Blieux, Braux, Le Brusquet, Le Caire, Castellane, Le Castellard-Mélan, Castellet-les-Sausses, Val-de-Chalvagne, Châteaufort, Châteauneuf-Miravail, Châteauneuf-Val-Saint-Donat, Chaudon-Norante, Clamensane, Clumane, Cruis, Curel, Demandolx, Digne-les-Bains, Draix, Entrages, Entrevaux, Faucon-du-Caire, Le Fugeret, La Garde, Gigors, Hautes-Duyes, L'Hospitalet, La Javie, Lambruisse, Lardiers, Majastres, Mallefougasse-Augès, Marcoux, Méailles, Montsalier, Moriez, La Motte-du-Caire, Moustiers-Sainte-Marie, La Mure-Argens, Nibles, Noyers-sur-Jabron, Les Omergues, Ongles, La Palud-sur-Verdon, Peipin, Peyroules, Piegut, Prads-Haute-Bleone, Redortiers, Revest-du-Bion, La Robine-sur-Galabre, La Rochegiron, La Rochette, Rougon, Saint-André-les-Alpes, Saint-Benoît, Saint-Etienne-les-Orgues, Saint-Geniez, Saint-Jacques, Saint-Julien-du-Verdon, Saint-Lions, Saint-Pierre, Saint-Vincent-sur-Jabron, Saumane, Sausses, Senez, Simiane-la-Rotonde, Soleilhas, Tartonne, Thoard, Thorame-Basse, Thorame-Haute, Turriers, Ubraye, Valavoire, Valbelle, Venterol og Vergons. Departementet Hautes-Alpes Antonaves, Aspremont, Aspres-sur-Buëch, Barcillonnette, Barret-le-Bas, La Bâtie-Montsaléon, La Beaume, Le Bersac, Bruis, Chabestan, Chanousse, Châteauneuf-de-Chabre, Châteauneuf-d'Oze, Eourres, L'Epine, Esparron, Espinasses, Etoile-Saint-Cyrice, La Faurie, Fouillouse, La Freissinouse, Furmeyer, Gap, La Haute-Beaume, Lardier-et-Valença, Manteyer, Mereuil, Montbrand, Montclus, Montjay, Montmaur, Montmorin, Montrond, Moydans, Neffes, Nossage-et-Bénévent, Orpierre, Oze, Pelleautier, La Piarre, Ribeyret, Ribiers, La Roche-des-Arnauds, Rosans, Saint-André-de-Rosans, Saint-Auban-d'Oze, Sainte-Colombe, Saint-Genis, Saint-Julien-en-Beauchêne, Sainte-Marie, Saint-Pierre-d'Argençon, Saint-Pierre-Avez, Le Saix, Salerans, Savournon, Serres, Sigottier, Sigoyer, Sorbiers, Théus, Trescléoux, Veynes og Vitrolles. Departementet Drôme Arnayon, Arpavon, Aulan, Ballons, Barret-de-Lioure, La Bâtie-des-Fonds, Beaumont-en-Diois, Beaurières, Bellecombe-Tarendol, Bellegarde-en-Diois, Bésignan, Bonneval-en-Diois, Boulc, Bouvières, Chalançon, La Charce, Charens, Chaudebonne, Chauvac, Cornillac, Cornillon-sur-l'Oule, Establet, Eygalayes, Eyroles, Ferrassières, Glandage, Gumiane, Izon-la-Bruisse, Jonchères, Laborel, Lachau, Laux-Montaux, Lemps, Lesches-en-Diois, Mévouillon, Miscon, Montauban-sur-l'Ouvèze, Montaulieu, Montbrun-les-Bains, Montferrand-la-Fare, Montfroc, Montguers, Montjoux, Montréal-les-Sources, La Motte-Chalancon, Pelonne, Plaisians, Le Poët-en-Percip, Le Poët-Sigillat, Pommerol, Poyols, Les Prés, Reilhanette, Rémuzat, Rioms, Rochebrune, La Roche-sur-le-Buis, La Rochette-du-Buis, Rottier, Roussieux, Saint-Auban-sur-l'Ouvèze, Saint-Dizier-en-Diois, Sainte-Euphémie-sur-Ouvèze, Saint-Ferréol-Trente-Pas, Sainte-Jalle, Saint-May, Saint-Sauveur-Gouvernet, Séderon, Teyssières, Treschenu-Creyers, Valdrôme, Val-Maravel, Valouse, Verclause, Vercoiran, Vers-sur-Méouge, Vesc, Villebois-les-Pins, Villefranche-le-Château, Villeperdrix og Volvent. Departementet Vaucluse Aurel, Lagarde-d'Apt, Monieux, Rustrel, Saint-Christol, Saint-Saturnin-d'Apt, Saint-Trinit, Sault, Savoillans og Villars. Inden for disse kommuner er kun beplantninger beliggende i en højde på mindst 800 m over havet berettiget til oprindelsesbetegnelsen. Den nationale fødevarekomité under det nationale institut for oprindelse og kvalitet (INAO) kan bevilge undtagelser fra minimumshøjdegrænsen på 800 m over havet efter udtalelse fra et ekspertudvalg, som komitéen udpeger til dette formål. Disse undtagelser må ikke vedrøre marker beliggende i en højde på mindre end 600 m over havet.

b) til følgende kommuner: Departementet Drôme Aix-en-Diois, Aucelon, Aurel, Barnave, Barsac, Brette, Chamaloc, Chastel-Arnaud, Châtillon-en-Diois, La Chaudière, Die, Espenel, Eygluy-Escoulin, Laval-d'Aix, Luc-en-Diois, Marignac-en-Diois, Menglon, Molières-Glandaz, Montlaur-en-Diois, Montmaur-en-Diois, Pennes-le-Sec, Ponet-et-Saint-Auban, Pontaix, Pradelle, Recoubeau-Jansac, Rimon-et-Savel, Rochefourchat, Romeyer, Saint-Andéol, Saint-Benoît-en-Diois, Sainte-Croix, Saint-Julien-en-Quint, Saint-Nazaire-le-Désert, Saint-Roman, Saint-Sauveur-en-Diois, Vachères-en-Quint, Vercheny og Véronne. Inden for disse kommuner er kun beplantninger beliggende i en højde på mindst 600 m over havet berettiget til oprindelsesbetegnelsen.

5. Tilknytning til det geografiske område

5.1. Det geografiske områdes egenart

Det geografiske område har følgende kendetegn:

Naturbestemte faktorer Ægte lavendel, som er det sædvanlige navn for lavendel af arten Lavandula angustifolia, vokser sædvanligvis på arealer, der pedologisk betegnes grå rendzina med kalkhumus. Disse arealer har udviklet sig på kridtholdig jurakalk. Endvidere vokser lavendel bedst i køligere og dermed højere liggende områder, så den findes på mest bjergrige arealer fra 600 eller 800 m over havet. Det således definerede område svarer til det område, hvor ægte lavendel forekommer naturligt. Uden for dette område sygner arten Lavandula angustifolia hurtigt hen.

Menneskelige faktorer Det er især i løbet af anden halvdel af det 19. århundrede, at man er begyndt at høste lavendel i Sydfrankrig. På daværende tidspunkt affolkedes de fattige landdistrikter på grund af en omfattende flugt fra land til by. Arealer, der havde været afskovet og dyrket i århundreder, blev forladt. Erosionen ødelagde dem hurtigt og efterlod ofte klippen bar. Kun hårdføre og nøjsomme planter kan trives der, som f.eks. lavendel og spiklavendel, som hurtigt dækker uopdyrkede bakkedrag.

På samme tidspunkt var der en stærk vækst i forbruget af parfume og kosmetik. Takket være de rige lokale ressourcer af basisprodukter og den knowhow, der er erhvervet fra generation til generation, blomstrede parfumeindustrien op, hvilket er fortsat indtil i dag og har givet byen Grasse dens internationale ry som parfumens hovedstad.

Nogle af firmaerne i Grasse tog ind i baglandet og installerede deres egne destillationsapparater hele sommeren i høstområderne, mens andre indgik aftaler med lokale destillationsvirksomheder, som tog sig af udvindingen af essenser for deres regning. Afsætningen af lavendelessenser var dermed sikret, hvilket fremmede en hurtig udvidelse af høsten i de bjergområder i Haute-Provence, som hidtil havde været anvendt til at holde mindre husdyr og til fødevareafgrøder.

5.2. Produktets egenart

Produktets art

Produktionen af ægte lavendel foregår ved hjælp af såede planter af lokal oprindelse eller selvsåede unge planter, som dyrkes i bestande. Sortsmangfoldigheden i disse bestande giver essenserne fra ægte lavendel en egenart og en kvalitet, som adskiller dem tydeligt fra andre essenser. De mest repræsentative analytiske parametre for »Huile essentielle de lavande de Haute-Provence«/»Essence de lavande de Haute-Provence«, der måles ved hjælp af arealerne af kromatografitoppe, er linalool, lavandulyl og lavandulylacetat (værdierne for disse aromatiske bestanddele er fastsat i punkt 3.2). Ægte lavendels aromatiske udtryk adskiller sig fra andre lavendlers aromatiske udtryk (lavandin og spiklavendel) ved dens kompleksitet, høje kvalitet og varighed.

Omdømme

Grundlaget for det ry, som byen Grasse har inden for parfumefremstilling, er regional produktion af æterisk lavendelolie. Indførelsen af dyrkning af lavandin, som giver større udbytte, men giver en dårligere æterisk olie, har fået producenterne til at igangsætte en produktion af æterisk olie udelukkende på grundlag af destillation af ægte lavendel, for fortsat at kunne forsyne parfumefabrikanterne med en æterisk olie, der lever op til deres ry.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

Lavendler er følsomme over for det naturlige miljø, og det indvirker betydeligt på den kemiske sammensætning og dermed på duften af de essenser, som planterne producerer. Dette gælder særlig for ægte lavendel fra bestande (planter af lokal oprindelse, som udelukkende formeres ved såning, idet enhver klonavl eller planter avlet ved hjælp af vegetativ formering er forbudt), hvor hver plante med sin egen genetiske personlighed giver en flygtig olie med særlige analytiske og duftmæssige nuancer.

Når lavendel dyrkes i de mest bjergrige områder i højder fra 600 eller 800 m over havet, får den de kølige temperaturer, som sikrer den flygtige olies aromatiske høje kvalitet.

Den magre jord og de knappe vandressourcer i disse bjergområder begrænser den vegetative udvikling, og plantens metabolisme rettes mod at producere aromatiske bestanddele.

Efter afskæringen skal blomsterne tørre for at fjerne eventuelt overskydende vand, som ville være skadeligt under destillationen. Destillationen foregår med vanddamp, som er den eneste teknik, der kan bevare blomstens aromatiske bestanddele. Når vanddampen trænger igennem plantematerialet, trækker den flygtige olier med sig, hvorefter dampen afkøles og vender tilbage til flydende tilstand. For at bevare koncentrationen og de aromatiske egenskaber er den største mængde flygtige olier, der må opnås pr. hektar beplantning, begrænset.

Producenten af ægte lavendel er stærkt knyttet til sit produkt.

Henvisning til offentliggørelsen af varespecifikationen

(artikel 5, stk. 7, i forordning (EF) nr. 510/2006 (3)).

https://www.inao.gouv.fr/fichier/CDCHuileEssentielleLavandeHauteProvence.pdf

(1) Erstattet af forordning (EU) nr. 1151/2012.

(2) Se fodnote 1.

(3) Se fodnote 1.